Document ID: /roh_data/filtered/fineweb-2-filterrobots_roh.jsonl.gz/40938

Il minister da l'exteriur american Mike Pompeo è gia dapi venderdi en Svizra. Quai tenor il chanal uffizial per franzos che la regenza americana ha sin Twitter. Quai è 2 dis avant ses inscunter uffizial cun il cusseglier federal per fatgs da l'exteriur Ignazio Cassis. Lez è previs dumengia en il Tessin.
Finamira da la visita dal minister è tenor l'administraziun americana da rinforzar il partenadi economic e las relaziuns bilateralas dals dus stadis. Però vul Pompeo era discutar dumondas da segirtad. Nagina conferma da la Confederaziun na datti per l'infurmaziun ch'era il president da la Confederaziun Ueli Maurer s'inscuntria cun Mike Pompeo.
Sonda è Pompeo stà en chasa federala, guidà da la cussegliera naziunala Christa Markwalder (PLD) sco presidenta da la gruppa da parlamentaris Svizra-USA.
RR novitads 10:00